CELEX: 32019R1084
Language: fi
Date: 2019-06-25 00:00:00
Title: Komission täytäntöönpanoasetus (EU) 2019/1084, annettu 25 päivänä kesäkuuta 2019, asetuksen (EU) N:o 142/2011 muuttamisesta siltä osin kuin on kyse hyväksyttyjen tai rekisteröityjen laitosten ja toimijoiden luettelon yhdenmukaistamisesta ja tiettyjen eläimistä saatavien sivutuotteiden ja niistä johdettujen tuotteiden jäljitettävyydestä (ETA:n kannalta merkityksellinen teksti.)

26.6.2019   
               
               
                  FI
               
               
                  Euroopan unionin virallinen lehti
               
               
                  L 171/100
               
            
         KOMISSION TÄYTÄNTÖÖNPANOASETUS (EU) 2019/1084,
         annettu 25 päivänä kesäkuuta 2019,
         asetuksen (EU) N:o 142/2011 muuttamisesta siltä osin kuin on kyse hyväksyttyjen tai rekisteröityjen laitosten ja toimijoiden luettelon yhdenmukaistamisesta ja tiettyjen eläimistä saatavien sivutuotteiden ja niistä johdettujen tuotteiden jäljitettävyydestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 21 artiklan 5 kohdan a alakohdan, 23 artiklan 3 kohdan, 41 artiklan 4 kohdan, 47 artiklan 2 kohdan ja 48 artiklan 2 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) vahvistetaan asetuksen (EY) N:o 1069/2009 täytäntöönpanosäännöt, mukaan luettuina eläimistä saataviin sivutuotteisiin ja niistä johdettuihin tuotteisiin liittyviä kaupallisia asiakirjoja ja niiden jäljitettävyyttä koskevat vaatimukset.
                  
               
                     (2)
                  
                  
                     Asetuksen (EY) N:o 1069/2009 21 artiklan nojalla kunkin eläimistä saatavien sivutuotteiden ja niistä johdettujen tuotteiden lähetyksen kuljetuksessa on oltava mukana kaupallinen asiakirja, joka on laadittu asetuksen (EU) N:o 142/2011 liitteessä VIII esitetyn mallin mukaisesti ja jonka toimija on täyttänyt.
                  
               
                     (3)
                  
                  
                     Alkuperäjäsenvaltion toimivaltaisen viranomaisen on ilmoitettava asetuksen (EY) N:o 1069/2009 48 artiklan 3 kohdan soveltamisalaan kuuluvien eläimistä saatavien sivutuotteiden ja niistä johdettujen tuotteiden lähettämisestä määräjäsenvaltion toimivaltaiselle viranomaiselle käyttäen komission päätöksellä 2004/292/EY (3) käyttöön otettua yhdennettyä eläinlääkinnällistä Traces-tietojärjestelmää.
                  
               
                     (4)
                  
                  
                     Jotta voidaan varmistaa tehokas virallinen valvonta määräpaikassa, asetuksen (EY) N:o 1069/2009 48 artiklan 3 kohdan soveltamisalaan kuuluvien lähetysten lähettämiseen osallistuvien toimijoiden olisi voitava valita määräpaikka ainoastaan Traces-järjestelmään integroitujen hyväksyttyjen tai rekisteröityjen laitosten luetteloista eikä – samaten Traces-järjestelmään integroitujen – rekisteröityjen toimijoiden luetteloista.
                  
               
                     (5)
                  
                  
                     Asetusta (EU) N:o 142/2011 olisi sen vuoksi muutettava siten, että siihen sisällytetään hyväksyttyjen tai rekisteröityjen laitosten yhdenmukaistettuja luetteloita koskevat vaatimukset, ja siinä olisi säädettävä, että yhdenmukaistetut ja ajan tasalle saatetut luettelot kirjataan Traces-järjestelmään tai niihin pääsee järjestelmän kautta. Tämän vuoksi asetuksen (EU) N:o 142/2011 VI lukuun olisi lisättävä uusi artikla.
                  
               
                     (6)
                  
                  
                     Traces-järjestelmässä olevien luetteloiden yhdenmukaistaminen tai niihin pääsy järjestelmän kautta saattaa aiheuttaa hallinnollista rasitusta jäsenvaltioiden toimivaltaisille viranomaisille. Toimivaltaisilla viranomaisilla olisi sen vuoksi oltava asianmukainen siirtymäkausi uusien säännösten panemiseksi täytäntöön.
                  
               
                     (7)
                  
                  
                     Asetuksen (EU) N:o 142/2011 30 artiklaa ei pitäisi soveltaa, kun on kyse kyseisen asetuksen 29 artiklassa tarkoitetuista, eläimistä saatavien sivutuotteiden ja niistä johdettujen tuotteiden erityisistä siirroista Venäjän federaation alueiden välillä ja kun on kyse kyseisen asetuksen 29 a artiklassa tarkoitetusta sellaisten Bosnia ja Hertsegovinasta tulevien eläimistä saatavien sivutuotteiden ja niistä johdettujen tuotteiden, joiden määränpää on kolmas maa, kuljettamisesta Kroatian kautta. Edellä mainituissa artikloissa säädetyissä siirtoja ja kauttakuljetusta koskevissa erityisvaatimuksissa säädetään asianmukaisesta kansanterveyden ja eläinten terveyden suojelun tasosta ja mahdollistaan näin poikkeaminen Traces-järjestelmässä olevista alkuperälaitosten luetteloista.
                  
               
                     (8)
                  
                  
                     Sen vuoksi asetuksen (EU) N:o 142/2011 30 artiklaa olisi muutettava.
                  
               
                     (9)
                  
                  
                     Asetuksen (EY) N:o 1069/2009 21 artiklan 2 kohdan nojalla toimijoiden on varmistettava, että eläimistä saatavien sivutuotteiden ja niistä johdettujen tuotteiden kuljetuksessa on mukana kaupallinen asiakirja. Sen varmistamiseksi, ettei tiettyjä eläimistä saatavia sivutuotteita ja niistä johdettuja tuotteita käytetä tuotantoeläinten rehun tuotantoketjussa, kuljetuksen järjestämisestä vastaavien rekisteröityjen elinkeinonharjoittajien toimintaa olisi selkiytettävä ja siitä olisi tehtävä avoimempaa virallista valvontaa silmällä pitäen. Edellä mainittujen eläimistä saatavien sivutuotteiden ja niistä johdettujen tuotteiden mukana olevan kaupallisen asiakirjan mallia olisi mukautettava, jotta siinä esitettäisiin tarvittavat tiedot.
                  
               
                     (10)
                  
                  
                     Tiettyihin asetuksen (EY) N:o 1069/2009 48 artiklan 3 kohdassa vahvistettuihin eläimistä saataviin sivutuotteisiin ja niistä johdettuihin tuotteisiin sovelletaan ohjausmenettelyjä. Toimijoiden ja toimivaltaisten viranomaisten olisi varmistettava, että silloin kun varastointi on tarpeen, kyseiset eläimistä saatavat sivutuotteet tai niistä johdetut tuotteet saapuvat aina asetuksen (EY) N:o 1069/2009 23 artiklan 1 kohdan a alakohdan mukaisesti rekisteröityyn varastointilaitokseen, kyseisen asetuksen 24 artiklan 1 kohdan mukaisesti hyväksyttyyn laitokseen tai sen 24 artiklan 1 kohdan j alakohdan i–iv alakohdassa esitettyyn määräpaikkaan. Tämän vuoksi on tarpeen mukauttaa kaupallisen asiakirjan mallia asetuksen (EY) N:o 1069/2009 48 artiklan 3 kohdassa vahvistettuihin vaatimuksiin.
                  
               
                     (11)
                  
                  
                     Alkuperäpaikasta määräpaikkaan tapahtuvan kuljetuksen kesto olisi rajattava 15 työpäivään lähetysten jäljitettävyyden varmistamiseksi. Jos lähetys ei saavu määräpaikkaan tämän ajan kuluessa, kaikkien asiaan liittyvien toimivaltaisten viranomaisten on viipymättä selvitettävä tällaisen lähetyksen sijainti.
                  
               
                     (12)
                  
                  
                     Lukuisilla uusilla hyödykkeillä käydään kauppaa jäsenvaltioiden välillä. Kaupallista asiakirjaa olisi tarkistettava kyseisten uusien hyödykkeiden luetteloimiseksi.
                  
               
                     (13)
                  
                  
                     Asetuksen (EU) N:o 142/2011 liitettä VIII olisi sen vuoksi muutettava.
                  
               
                     (14)
                  
                  
                     Asetuksen (EY) N:o 1069/2009 48 artiklan 1 kohdassa tarkoitettujen eläimistä saatavien sivutuotteiden ja niistä johdettujen tuotteiden lähettämiselle toisiin jäsenvaltioihin on hankittava lupa ennakkoon määräjäsenvaltion toimivaltaiselta viranomaiselta toimijan hakemuksesta. Asetuksen (EU) N:o 142/2011 liitteessä XVI esitetään vakiomalli luvalle, joka koskee eläimistä saatavien sivutuotteiden ja niistä johdettujen tuotteiden lähettämistä toiseen jäsenvaltioon. Tätä mallia olisi muutettava siten, että siihen sisällytetään tiedot johdettujen tuotteiden hyväksytystä määränpäästä ja eläimistä saatavien sivutuotteiden tai niistä johdettujen tuotteiden hyväksytyistä käyttäjistä. Kyseisten eläimistä saatavien sivutuotteiden ja niistä johdettujen tuotteiden hyväksyntä yhdessä jäsenvaltiossa ei estä toisen jäsenvaltion toimivaltaisia viranomaisia epäämästä tällaista lähetystä. Hyväksynnän vakiomalli olisi sisällytettävä Traces-järjestelmään, ja se olisi liitettävä sähköisesti eläimistä saatavien sivutuotteiden tai niistä johdettujen tuotteiden hyväksyttyä lähetystä varten käytettyyn kaupalliseen asiakirjaan, jotta estetään kaupallisen asiakirjan luominen ilman määräpaikan toimivaltaisen viranomaisen hyväksymää täytettyä hakulomaketta.
                  
               
                     (15)
                  
                  
                     Sen vuoksi asetuksen (EU) N:o 142/2011 liitettä XVI olisi muutettava.
                  
               
                     (16)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 142/2011 seuraavasti:
            
                        1)
                     
                     
                        Lisätään 20 a artikla seuraavasti:
                        
                           ”20 a artikla
                           Jäsenvaltioissa sijaitsevien laitosten ja toimijoiden luettelot
                           Jäsenvaltion toimivaltaisen viranomaisen on varmistettava, että asetuksen (EY) N:o 1069/2009 47 artiklan 1 kohdan ensimmäisessä alakohdassa tarkoitetut laitosten ja toimijoiden ajan tasalla olevat luettelot
                           
                                       a)
                                    
                                    
                                       laaditaan komission verkkosivustolla julkaistujen teknisten eritelmien mukaisesti (*1);
                                    
                                 
                                       b)
                                    
                                    
                                       joko kirjataan Traces-järjestelmään tai ovat saatavilla Traces-järjestelmän kautta viimeistään 31 päivästä lokakuuta 2021 alkaen.
                                    
                                 
                        
                           (*1)  https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf”;"
                        
                     
                  
                        2)
                     
                     
                        Lisätään 30 artiklaan kohta seuraavasti:
                        ”Tätä artiklaa ei sovelleta 29 artiklassa tarkoitettuihin Venäjän federaatiosta tulevien ja Venäjän federaatioon tarkoitettujen eläimistä saatavien sivutuotteiden lähetysten erityisiin siirtoihin eikä 29 a artiklassa tarkoitettuihin sellaisten Bosnia ja Hertsegovinasta tulevien eläimistä saatavien sivutuotteiden ja niistä johdettujen tuotteiden lähetysten siirtoihin, joiden määränpää on kolmas maa.”;
                     
                  
                        3)
                     
                     
                        Korvataan 32 artiklan 7 kohta seuraavasti:
                        
                           ”7   Toimijan on jätettävä 6 kohdassa tarkoitettu lupahakemuksensa tämän asetuksen liitteessä XVI olevan III luvun 10 jaksossa esitetyn vakiomallin mukaisesti Traces-järjestelmässä.”;
                        
                     
                  
                        4)
                     
                     
                        Muutetaan liitteet VIII ja XVI tämän asetuksen liitteen mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä kesäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
         
            (3)  Komission päätös 2004/292/EY, tehty 30 päivänä maaliskuuta 2004, Traces-järjestelmän käyttöönotosta ja päätöksen 92/486/ETY muuttamisesta (EUVL L 94, 31.3.2004, s. 63).
      
      
         
            LIITE
            Muutetaan asetus (EU) N:o 142/2011 seuraavasti:
            
                        1)
                     
                     
                        Muutetaan liitteessä VIII olevan III luvun 6 kohta seuraavasti:
                        
                                    a)
                                 
                                 
                                    korvataan f alakohdan iv–vii alakohta seuraavasti:
                                    
                                                ”iv)
                                             
                                             
                                                aineksen alkuperälaitoksen nimi ja osoite ja sille asetuksen (EY) N:o 1069/2009 tai tapauksen mukaan Euroopan parlamentin ja neuvoston asetusten (EY) N:o 852/2004 (1), (EY) N:o 853/2004 (2) tai (EY) N:o 183/2005 (3) mukaisesti annettu hyväksyntä- tai rekisteröintinumero sekä tapauksen mukaan käsittelyn luonne ja käsittelymenetelmä;
                                             
                                          
                                                v)
                                             
                                             
                                                aineksen kuljettajan nimi, osoite ja rekisteröintinumero;
                                             
                                          
                                                vi)
                                             
                                             
                                                määräpaikkana olevan laitoksen nimi ja osoite ja sille asetuksen (EY) N:o 1069/2009 tai tapauksen mukaan asetusten (EY) N:o 852/2004 tai (EY) N:o 183/2005 mukaisesti annettu rekisteröinti- tai hyväksyntänumero;
                                             
                                          
                                                vii)
                                             
                                             
                                                kun kuljetus tapahtuu säiliöissä, säiliön täydellinen tunnistenumero (BIC-koodi), joka on myönnetty Bureau International des Containers et du Transport Intermodal -elimen vaatimusten mukaisesti (4);
                                             
                                          
                                                viii)
                                             
                                             
                                                kun on kyse asetuksen (EY) N:o 999/2001 liitteessä IV tarkoitettujen käsitellyn eläinvalkuaisen ja käsiteltyä eläinvalkuaista sisältävien tuotteiden viennistä, komission päätöksessä 2009/821/EY (5) tarkoitettu poistumisjäsenvaltio ja poistumisrajatarkastusasema.”
                                             
                                          
                              
                                    b)
                                 
                                 
                                    lisätään i alakohta seuraavasti:
                                    
                                                ”i)
                                             
                                             
                                                Asetuksen (EY) N:o 1069/2009 48 artiklan 3 kohdan toisessa alakohdassa tarkoitetun määräpaikasta vastaavan toimivaltaisen viranomaisen on 15 työpäivän kuluessa kyseisen asetuksen 48 artiklan 3 kohdan ensimmäisessä alakohdassa tarkoitettujen tietojen vastaanottamisesta ilmoitettava Traces-järjestelmän avulla alkuperäjäsenvaltion toimivaltaiselle viranomaiselle lähetyksen saapumisesta.”
                                             
                                          
                              
                                    c)
                                 
                                 
                                    korvataan kaupallisen asiakirjan malli seuraavasti:
                                    ”Kaupallinen asiakirja
                                    
                                    
                                       Kuljetettaessa Euroopan unionissa muita kuin ihmisravinnoksi tarkoitettuja eläimistä saatavia sivutuotteita ja niistä johdettuja tuotteita asetuksen (EY) N:o 1069/2009 mukaisesti
                                    
                                    Teksti kuva
                                    
                                       EUROOPAN UNIONI
                                       Kaupallinen asiakirja
                                       Osa I: Lähetyksen tiedot
                                       I.1 Lähettäjä
                                       Nimi
                                       Osoite
                                       Hyväksyntä- tai rekisteröintinumero
                                       Postinumero
                                       I.2 Asiakirjan viitenumero
                                       I.2.a Paikallinen viitenumero
                                       I.3 Toimivaltainen keskusviranomainen
                                       I.4 Toimivaltainen paikallisviranomainen
                                       I.5 Vastaanottaja
                                       Nimi
                                       Osoite
                                       Postinumero
                                       Hyväksyntä- tai rekisteröintinumero
                                       Puhelinnumero
                                       I.6 Rekisteröity elinkeinonharjoittaja
                                       Nimi
                                       Rekisteröintinumero
                                       Osoite
                                       Postinumero
                                       Jäsenvaltio
                                       I.7
                                       I.8 Alkuperämaa
                                       ISO-koodi
                                       I.9 Alkuperäalue
                                       Koodi
                                       I.10 Määrän-päämaa
                                       ISO-koodi
                                       I.11 Määränpääalue
                                       Koodi
                                       I.12 Alkuperäpaikka
                                       Laitos
                                       Nimi Hyväksyntä- tai rekisteröintinumero
                                       Osoite
                                       Postinumero
                                       I.13 Määräpaikka
                                       Laitos
                                       Nimi Hyväksyntä- tai rekisteröintinumero
                                       Osoite
                                       Postinumero
                                       I.14 Lastauspaikka
                                       I.15 Lähtöpäivä
                                       I.16 Kuljetusvälineet
                                       Lentokone
                                       Maantieajoneuvo
                                       Tunnistetiedot
                                       Laiva
                                       Muu
                                       Junavaunu
                                       I.17 Kuljetusyritys
                                       Nimi
                                       Osoite
                                       Postinumero
                                       Hyväksyntä- tai rekisteröinti- numero
                                       Jäsenvaltio
                                       I.18 Tavaran kuvaus
                                       I.19 Nimikenumero (CN-koodi)
                                       I.20 Kokonaismäärä
                                    
                                    Teksti kuva
                                    
                                       I.21 Tuotteen lämpötila
                                       I.22 Pakkausten lukumäärä
                                       Huoneenlämpö
                                       Jäähdytetty
                                       Pakastettu
                                       Vakioitu lämpötila
                                       I.23 Sinetin numero, jos sinetti on toimivaltaisen viranomaisen määräämä, ja kontin BIC-tunnistenumero
                                       I.24 Pakkausten tyyppi
                                       I.25 Tavaralle annettu todistus seuraavaan tarkoitukseen:
                                       Eläinten rehuksi
                                       Tekniseen käyttöön
                                       Lemmikkieläinten ruoaksi
                                       Orgaanisiksi lannoitteiksi / maanparannusaineiksi
                                       Lähetykseen sovelletaan asetuksen (EY) N:o 999/2001 vaatimuksia.
                                       Luokkaan 3 kuuluva kalaöljy/kalajauho, joka sisältää dioksiineja ja/tai PCB-yhdisteitä liiallisina pitoisuuksina ja joka on tarkoitettu asetuksen (EU) 2015/786 mukaisesti detoksisoitavaksi.
                                       I.26
                                       I.27 Kauttakuljetus jäsenvaltioissa
                                       Jäsenvaltio ISO-koodi
                                       Jäsenvaltio ISO-koodi
                                       Jäsenvaltio ISO-koodi
                                       I.28 Vienti
                                       Kolmas maa ISO-koodi
                                       Poistumispaikka Koodi
                                       I.29
                                       I.30
                                       I.31 Tavaroiden tunnistustiedot
                                       Laitosten hyväksyntänumero
                                       Laji
                                       Tavaran luonne
                                       Luokka
                                       Käsittelytapa
                                       Valmistuslaitos
                                       Eränumero
                                    
                                    Teksti kuva
                                    
                                       MAA
                                       Muut kuin ihmisravinnoksi tarkoitetut eläimistä saatavat sivutuotteet / johdetut tuotteet
                                       II Terveyttä koskevat tiedot
                                       II.a. Todistuksen viitenumero
                                       II.b.
                                       Osa II: Ilmoitus
                                       II.1. Lähettäjän ilmoitus
                                       Allekirjoittanut ilmoittaa, että
                                       II.1.1. osassa I esitetyt tiedot pitävät paikkansa;
                                       II.1.2. kaikki varotoimenpiteet on toteutettu taudinaiheuttajien aiheuttaman saastumisen välttämiseksi eläimistä saatavissa sivutuotteissa tai johdetuissa tuotteissa sekä eri luokkien välisen ristikontaminaation välttämiseksi.
                                       Huomautukset
                                       Osa I:
                                       — Kohta I.1: Kuljetuksen tilaava luonnollinen tai oikeushenkilö, joka mainitaan asiakirjassa, jota edellytetään yleissopimuksessa tavaran kansainvälisessä tiekuljetuksessa käytettävästä rahtisopimuksesta (CMR).
                                       — Kohta I.5: Luonnollinen tai oikeushenkilö, jolle lähetys on tarkoitettu.
                                       — Kohta I.6 [valinnainen, tarvittaessa]: Rekisteröidyn elinkeinonharjoittajan nimi, osoite, rekisteröintinumero.
                                       — Kohdat I.9 ja I.11: tarvittaessa.
                                       — Kohta I.12, I.13: hyväksyntänumero tai rekisteröintinumero.
                                       Kun on kyse
                                       — asetuksen (EY) N:o 1069/2009 48 artiklan 3 kohdan soveltamisalaan kuuluvista tuotteista ainoastaan 23 artiklan 1 kohdan a alakohdan mukaisesti rekisteröity varastointilaitos, polttolaitos tai rinnakkaispolttolaitos; asetuksen (EY) N:o 1069/2009 24 artiklan mukaisesti hyväksytty laitos tai lannan ollessa kyseessä hyväksytty määräpaikkana oleva tila;
                                       — luokkaan 3 kuuluvasta kalaöljystä tai kalajauhosta, joka on tarkoitettu asetuksen (EU) 2015/786 mukaisesti detoksisoitavaksi, ilmoitetaan asetuksen (EY) N:o 183/2005 tai asetuksen (EU) 2015/786 mukainen määräpaikkana olevan laitoksen hyväksyntänumero.
                                       — Kohta I.14: täydennetään, jos eri kuin kohdassa I.1 ja I.12.
                                       — Kohta I.17: varsinaisen kuljettajan rekisteröinti- tai hyväksyntänumero. Jos kyseessä ovat samat tiedot kuin kohdassa I.6, käytetään ainoastaan kohtaa I.17.
                                       — Kohta I.23: kun kuljetus tapahtuu säiliössä, säiliön täydellinen tunnistenumero (BIC-koodi) on pakollinen.
                                       — Kohta I.25: Tekninen käyttö: muu kuin käyttö eläinten ruokintaan tai orgaanisiksi lannoitteiksi tai maanparannusaineiksi. Teknisiä tuotteita ei voida käyttää rehuksi, lemmikkieläinten ruoaksi tai orgaanisiksi lannoitteiksi / maanparannusaineiksi.
                                       — Kohta I.31:
                                       Eläinlaji: Luokkaan 3 kuuluva aines ja siitä saadut johdetut tuotteet, jotka on tarkoitettu käytettäviksi rehuaineena. Valitaan jokin seuraavista: linnut, märehtijät, siat, muut nisäkkäät, kalat, nilviäiset, äyriäiset, hyönteiset (laji, tarvittaessa), muut selkärangattomat, useita muita kuin märehtijälajeja, useita lajeja (joihin kuuluu märehtijöitä).
                                       Tavaran luonne: Valitaan seuraavista: “mehiläishoidon sivutuotteet”, “verituotteet”, “veri”, “verijauhe”, “mädätysjätteet”, “ruoansulatuskanavan sisältö”, “purulelut”, “kalajauho”, “arominvahventeet”, “gelatiini”, “rasvan sulatuksessa syntyvä proteiinijäännös”, “vuodat ja nahat”, “hydroloidut proteiinit”, “orgaaniset lannoitteet / maanparannusaineet”, “lemmikkieläinten ruoka”, “käsitelty eläinvalkuainen”, “eläimistä saatavat sivutuotteet lemmikkieläinten ruoan tuotantoon”, “raaka lemmikkieläinten ruoka”, “renderöidyt rasvat”, “komposti”, “käsitelty lanta”, “kalaöljy”, “maitotuotteet”, “ternimaitotuotteet”, “maidon jalostuksessa linkoihin tai separaattoreihin jäänyt aine”, “dikalsiumfosfaatti”, “trikalsiumfosfaatti”, “kollageeni”, “munatuotteet”, “hevoseläinten seerumi”, “metsästystrofeet”, “villa”, “karvat”, “sianharjakset”, “höyhenet ja sulat”, “käsiteltäväksi tarkoitetut eläimistä saatavat sivutuotteet”, “johdetut tuotteet”, “liha-luujauho”, “ruhot”, “lanta”, “rasvajohdannaiset”, “glyseriini”, “entiset elintarvikkeet”, “ruokajäte”, “käytetty ruokaöljy”, “käsitellyt vuodat ja nahat”, “kasvualustat”, “kuolleet lemmikkieläimet”, “kuolleet hevoseläimet”, “entiset rehut”, “[sellaisten eläimistä saatavien sivutuotteiden tai johdettujen tuotteiden luonne, jotka on] sekoitettu tavanomaiseen jätteeseen [Eural-koodi]”, “munat”, “hautomoiden sivutuotteet”, “alkiot munissa tai ei”.
                                    
                                    Teksti kuva
                                    
                                       MAA
                                       Muut kuin ihmisravinnoksi tarkoitetut eläimistä saatavat sivutuotteet / johdetut tuotteet
                                       II Terveyttä koskevat tiedot
                                       II.a. Todistuksen viitenumero
                                       II.b.
                                       Luokka: Täsmennetään luokkaan 1, 2 tai 3 kuuluvat ainekset.
                                       Sellaisen luokkaan 3 kuuluvan aineksen osalta, joka on tarkoitettu käytettäväksi rehuna, ilmoitetaan se asetuksen (EY) N:o 1069/2009 10 artiklan kohta, jossa viitataan asianomaiseen eläimistä saatavaan sivutuotteeseen (esim. 10 artiklan a alakohta, 10 artiklan b alakohta jne.).
                                       Kun kyseessä on luokkaan 3 kuuluva aines, joka käytetään raakana lemmikkieläinten ruokana, on merkittävä ”3a”, ”3b(i)” tai ”3b(ii)” sen mukaan, viitataanko kyseisiin eläimistä saataviin sivutuotteisiin asetuksen (EY) N:o 1069/2009 10 artiklan a alakohdassa, b alakohdan i alakohdassa vai b alakohdan ii alakohdassa.
                                       Kun kyseessä ovat vuodat ja nahat sekä niistä johdetut tuotteet, on merkittävä ”3b(iii)” tai ”3(n)” sen mukaan, viitataanko kyseisiin eläimistä saataviin sivutuotteisiin tai niistä johdettuihin tuotteisiin asetuksen (EY) N:o 1069/2009 10 artiklan b alakohdan iii alakohdassa vai 10 artiklan n alakohdassa.
                                       Käsittelytapa: Käsiteltyjen vuotien ja nahkojen osalta on merkittävä käsittely:
                                       ”a)” kuivattu;
                                       ”b)” suolattu joko kuivina tai suolaliuoksessa vähintään 14 päivän ajan ennen lähettämistä;
                                       ”c)” suolattu 7 päivän ajan käyttäen merisuolaa, johon on lisätty 2 prosenttia natriumkarbonaattia.
                                       Luokkaan 1 ja 2 kuuluvan aineksen osalta on kuvattava käsittelyn tai muuntamisen menetelmä. Täsmennettävä asianomainen käsittelymenetelmä (valitaan asetuksen (EU) N:o 142/2011 liitteessä IV olevassa III luvussa tarkoitettu menetelmä 1–5 tai IV luvussa tarkoitettu vaihtoehtoinen menetelmä) tai liitteessä XI tarkoitettu käsittelymenetelmä käsitellylle lannalle ja ilmoitettava GTH-merkinnän päivämäärä tapauksen mukaan.
                                       Sellaisten luokkaan 3 kuuluvien ainesten osalta, jotka on tarkoitettu käytettäviksi rehussa, on viitattava asetuksen (EU) N:o 142/2011 liitteessä X olevaan asianomaiseen jaksoon.
                                       Sellaisten luokkaan 3 kuuluvasta aineksesta johdettujen tuotteiden osalta, jotka on tarkoitettu käytettäviksi rehussa, on täsmennettävä asianomainen vakiokäsittelymenetelmä (valitaan asetuksen (EU) N:o 142/2011 liitteessä IV olevassa III luvussa tarkoitettu menetelmä 1–7 käsitellyn eläinvalkuaisen ollessa kyseessä) tai liitteessä IV olevassa IV luvussa tarkoitettu vaihtoehtoinen menetelmä säilörehun ollessa kyseessä tai kuvattava asetuksen (EU) N:o 142/2011 liitteessä X olevassa II luvussa esitetyt käsittelyn luonne ja käsittelymenetelmät.
                                       Detoksisoitavaksi tarkoitettu kalaöljy tai kalajauho on merkittävä seuraavasti: ”Kalaöljy/kalajauho, joka sisältää direktiivin 2002/32/EY liitteen I mukaisesti dioksiineja ja/tai PCB-yhdisteitä liiallisina pitoisuuksina ja joka on tarkoitettu detoksisoitavaksi hyväksytyssä laitoksessa”.
                                       Eränumero: Merkitään erän tai tapauksen mukaan korvamerkin numero.
                                       Valmistuslaitos: käsitellyn eläinvalkuaisen ja muiden rehuaineiden ollessa kyseessä on ilmoitettava käsittelylaitos.
                                       Osa II:
                                       — Allekirjoituksen on oltava erivärinen kuin painoväri.
                                       Allekirjoitus
                                       Tehty
                                       (paikka) (päiväys)
                                       (alkuperäpaikan vastuuhenkilön allekirjoitus)
                                       (nimi suuraakkosin)
                                    ”
                              
                  
                        2)
                     
                     
                        Korvataan liitteessä XVI olevan III luvun 10 jakso seuraavasti:
                        ”10 jakso
                        
                        
                           Tiettyjä unionin sisäisessä kaupassa sovellettavia lupia koskevien hakemusten vakiomalli
                        
                        Toimijoiden on Traces-järjestelmässä ilmoitettava alkuperäjäsenvaltion toimivaltaiselle viranomaiselle ja haettava määräjäsenvaltion toimivaltaiselta viranomaiselta asetuksen (EY) N:o 1069/2009 48 artiklan 1 kohdassa tarkoitettua eläimistä saatavien sivutuotteiden ja niistä johdettujen tuotteiden sekä detoksisoitavaksi tarkoitetun luokkaan 3 kuuluvaa ainesta olevan kalaöljyn tai kalajauhon lähettämistä koskevaa lupaa seuraavassa esitetyn mallin mukaisesti:
                        Teksti kuva
                        
                           Viitenumero:
                           SIVU 1/2
                           ELÄIMISTÄ SAATAVIEN SIVUTUOTTEIDEN JA NIISTÄ JOHDETTUJEN TUOTTEIDEN LÄHETTÄMISTÄ TOISEEN JÄSENVALTIOON KOSKEVA LUPAHAKEMUS(ASETUKSEN (EY) N:o 1069/2009 48 ARTIKLA)
                           Hakijan nimi ja osoite
                           Hyväksyntä- tai rekisteröintinumero (2)
                           Alkuperäpaikan (-paikkojen) nimi ja osoite
                           Hyväksyntä- tai rekisteröintinumero(t) (2)
                           Lähettäjän nimi ja osoite (1)
                           Hyväksyntä- tai rekisteröintinumero (2)
                           Määräpaikan (-paikkojen) nimi ja osoite (3)
                           Hyväksyntä- tai rekisteröintinumero(t) (3)
                           Eläimistä saatavat sivutuotteet/johdetut tuotteet (4)
                           Luokkaan 1 kuuluva aines, joka koostuu:
                           (aineksen laatu)
                           Luokkaan 2 kuuluva aines, joka koostuu:
                           (aineksen laatu)
                           Luokkaan 1 kuuluvasta aineksesta johdettu liha-luujauho
                           Luokkaan 1 kuuluvasta aineksesta johdetut renderöidyt rasvat
                           Luokkaan 2 kuuluvasta aineksesta johdettu liha-luujauho
                           Luokkaan 2 kuuluvasta aineksesta johdetut renderöidyt rasvat
                           Kalaöljy/kalajauho, joka sisältää direktiivin 2002/32/EY liitteen I mukaisesti dioksiineja ja/tai PCB-yhdisteitä liiallisina pitoisuuksina ja joka on tarkoitettu detoksisoitavaksi hyväksytyssä laitoksessa
                           Käyttötarkoitus (4)
                           Hävittäminen jätteenä
                           Jalostus
                           Poltto
                           Poltto tai rinnakkaispoltto eläimistä saatavia sivutuotteita varten hyväksytyissä laitoksissa
                           Levittäminen maahan
                           Muuntaminen biokaasuksi
                           Kompostointi
                           Väliasteenlaitos
                           Lemmikkieläinten ruoka (5)
                           Biodieselin tai muiden biopolttoaineiden tuotanto
                           Seuraavien ruokintaan (6):
                           Seuraavien johdettujen tuotteiden valmistukseen (7) (2):
                           Detoksisoitavaksi hyväksytyssä laitoksessa (2)
                           Ilmoitetaan eläimistä saatavien sivutuotteiden/johdettujen tuotteiden määrä (tilavuus tai massa) (2) (8):
                        
                        Teksti kuva
                        
                           Viitenumero:
                           SIVU 2/2
                           ELÄIMISTÄ SAATAVIEN SIVUTUOTTEIDEN JA NIISTÄ JOHDETTUJEN TUOTTEIDEN LÄHETTÄMISTÄ TOISEEN JÄSENVALTIOON KOSKEVA LUPAHAKEMUS(ASETUKSEN (EY) N:o 1069/2009 48 ARTIKLA)
                           Kun kyse on liha-luujauhosta ja renderöidyistä rasvoista:
                           Ainekset on käsitelty seuraavalla menetelmällä (9):
                           Aineksissa on GTH-merkintä.
                           Alkuperälaji (tietojen olisi vastattava kaupallisessa asiakirjassa DOCOM/CD ilmoitettua lajia (12)):
                           Detoksisoitavaksi tarkoitetun kalaöljyn tapauksessa käsittelymenetelmä:
                           Allekirjoittanut vakuuttaa, että edellä esitetyt tiedot pitävät paikkansa.
                           (Allekirjoitus: nimi, päivämäärä ja yhteystiedot: puhelin, faksi (jos käytettävissä), sähköposti)
                           Määräjäsenvaltion toimivaltaisen viranomaisen päätös (10):
                           Lähetys
                           Evätään
                           Hyväksytään
                           Hyväksytään, jos aineksiin sovelletaan painesterilointia (menetelmä 1) ja GTH-merkintää.
                           Hyväksytään seuraavien lähettämistä koskevien edellytysten täyttyessä (2):
                           Tämä lupa on voimassa (11) asti.
                           (Päivämäärä sekä toimivaltaisen viranomaisen leima ja allekirjoitus)
                           Huomautukset:
                           Täyttäkää asiakirja suuraakkosin.
                           (1) Täytetään, jos lähettäjä on eri kuin hakija.
                           (2) Täytetään tarvittaessa.
                           (3) Kun kyseessä ovat lähetykset irtotavarana useisiin määräpaikkoihin, hakijan vastuulla on ilmoittaa paikalliselle eläinlääkintäyksikölle kaikki eri määräpaikkojen yhteystiedot. Kenttää voidaan suurentaa, jotta kaikki vaadittavat tiedot mahtuisivat mukaan. Useiden määräpaikkojen lukumäärä edellyttää määräpaikasta (-paikoista) vastaavan toimivaltaisen viranomaisen päätöstä.
                           (4) Rasti asiaankuuluvaan ruutuun.
                           (5) Kun kyseessä on kolmansista maista tuotu lemmikkieläinten ruoka, jonka tuotannossa on käytetty asetuksen (EY) N:o 1069/2009 8 artiklan c alakohdassa tarkoitettua luokkaan 1 kuuluvaa ainesta.
                           (6) Täsmennettävä asetuksen (EY) N:o 1069/2009 18 artiklan mukaisesti.
                           (7) Täsmennettävä käyttötarkoitukset, kuten turkisten valmistukseen, orgaanisiksi lannoitteiksi / maanparannusaineiksi, eläinten täyttämiseen jne.
                           (8) Täsmennettävä. Kun on kyse kuolleista hevoseläimistä, on ilmoitettava transponderin (mikrosiru) numero, jos saatavilla, tai komission asetuksen (EU) 2015/262 2 artiklan o alakohdassa määritelty yksilöllinen tunnistusnumero, joka on ilmoitettu tunnistusasiakirjassa.
                           (9) Täsmennettävä jokin asetuksen (EU) N:o 142/2011 liitteessä IV olevassa III tai IV luvussa tarkoitettu käsittelymenetelmä.
                           (10) Toimivaltaisen viranomaisen puolesta: rasti asiaankuuluvaan ruutuun.
                           (11) Lisätään luvan voimassaolon päättymispäivä.
                           (12) DOCOM: kaupallinen asiakirja Traces-muodossa / CD: kaupallinen asiakirja
                        ”
                  
               (1)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).
            
               (2)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).
            
               (3)  Euroopan parlamentin ja neuvoston asetus (EY) N:o 183/2005, annettu 12 päivänä tammikuuta 2005, rehuhygieniaa koskevista vaatimuksista (EUVL L 35, 8.2.2005, s. 1).
            
               (4)  https://www.bic-code.org/identification-number/
            
               (5)  Komission päätös, tehty 28 päivänä syyskuuta 2009, hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä (EUVL L 296, 12.11.2009, s. 1).